Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: a 31/1999. (VIII. 6.) EüM—FVM együttes rendelethez
Paragraph Index: 628

4. A vizsgálat eredményeiről szóló jelentés 4.1. Zárójelentést kell készíteni minden vizsgálatról. A rövid idejű vizsgálatok esetében az állandó formátumú zárójelentéshez speciális kiegészítést kell készíteni. 4.2. A helyszíni vizsgálatot vezető és a kutatók által készített jelentéseket a készítőjüknek alá kell írni és dátummal ellátni. 4.3. A zárójelentés aláírásával a vizsgálat vezetője felelősséget vállal az adatok érvényességéért, és rögzítenie kell, hogy a vizsgálat milyen mértékben felel meg a GLP irányelveinek. 4.4. A zárójelentéshez tartozó javításokat módosítás formájában kell a jelentéshez kapcsolni. A módosításban világosan részletezni kell a javítások és kiegészítések okát, és azt a vizsgálat vezetőjének kézjeggyel és dátummal kell ellátnia. 4.5. Amennyiben a zárójelentés formáját meg kell változtatni, az nem jelentheti a zárójelentés kijavítását, kiegészítését vagy módosítását.

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes